Mandátna zmluva
o poskytovaní služieb v oblastiach „ochrany pred požiarmi obce “uzavretá v zmysle ust. § 269 ods. 2) a §§ 566- 576 Obchodného zákonníka.

Zmluvné strany:

Obchodné meno:	Ing.  Milan Hric
Sídlo:			Ulica Alexandra  Wágnera 2515/38,  984 01 Lučenec
Zastúpený:		Ing. Milan Hric	
IČO:			47 025 883
DIČ:			1033689800
Bankové spojenie:	5038272098/0900
Registrácia:		číslo živnostenského registra  640-16354
(ďalej len "dodávateľ")
a
Obchodné meno: 	Obec Halič  	
Sídlo: 			Ulica mieru 66, 985 11  Halič		
Zastúpený:		Vladimír Rehanek, starosta		
IČO: 			00316091
(ďalej len "klient")

Preambula
sa dohodli na prijatí tejto Zmluvy o poskytovaní služieb v oblasti „ochrany pred požiarmi (dokumentáciu ochrany pred požiarmi)“ s nasledovným obsahom:

Čl. I
Predmet zmluvy
1.	Dodávateľ sa zaväzuje poskytovať klientovi odborné konzultácie ako i služby spočívajúce vo vedení dokumentácie v oblasti „ochrany pred požiarmi“ (v rozsahu podľa preambuly).
2. Pre účely tejto zmluvy sa pod pojmom poskytovania odborných konzultácií ako aj vedení 
dokumentácie v oblasti „ochrany pred požiarmi“ rozumie postup v súlade s platnými právnymi predpismi.

Čl. II
Čas plnenia

Dodávateľ sa zaväzuje poskytovať služby uvedené v čl. I. tejto zmluvy priebežne odo dňa po uzavretí tejto zmluvy. Presné termíny výkonu služieb dodávateľa spočívajúce v poskytovaní konzultácií budú určované na základe čiastkových dohôd medzi klientom a dodávateľom.

Čl. III
Miesto plnenia

Miestom plnenia v oblasti „ochrany pred požiarmi“ sú priestory obecného úradu  a miesto podnikania dodávateľa:  Ulica  Alexandra Wágnera 2515/38, 984 01 Lučenec

Čl. IV
Cena poskytovaných služieb

1.	Cena poskytovaných služieb bola dohodou zmluvných strán stanovená nasledovne:
Služby v oblasti „ochrany pred požiarmi “: vypracovanie dokumentácie v súlade s platnými právnymi predpismi 50,- € jednorázovo, slovom päťdesiat eur jednorázovo, ihneď po vypracovaní dokumentácie a 20,- € mesačne, slovom dvadsať eur mesačne za poskytované služby v uvedenej oblasti.
2.	Splatnosť ceny poskytovaných služieb je do 15. dní po vystavení faktúry.
	Dodávateľ nie je plátca  DPH.
					
Čl. V
Práva a povinnosti zmluvných strán

1. Dodávateľ je povinný poskytovať uvedené služby v súlade s príslušnými právnymi predpismi riadne a včas, pričom jeho plnenie je podmienené poskytnutím potrebnej súčinnosti zo strany klienta, najmä včasným poskytnutím všetkých potrebných podkladov a informácií k nim.
2. V prípade omeškania klienta pri odovzdávaní potrebných podkladov nezodpovedá dodávateľ za prípadný vznik škody v dôsledku ich oneskoreného spracovania alebo oneskoreného odovzdania. Ak klient neodovzdá podklady ani v dodatočnej lehote určenej dodávateľom, je dodávateľ oprávnený vypovedať túto zmluvu v skrátenej výpovednej lehote podľa bodu 5. Čl. VI tejto zmluvy.         
3. V prípade, že podklady klienta budú vykazovať nedostatky týkajúce sa ich obsahu alebo formy, sú zmluvné strany povinné zabezpečiť osobné prejednanie zistených nedostatkov, pričom sa klient zaväzuje rešpektovať pripomienky dodávateľa týkajúce sa predkladaných podkladov. V prípade, že uvedené pripomienky nebudú zo strany klienta rešpektované, dodávateľ nie je zodpovedný za vecnú a číselnú správnosť prevzatých podkladov a dodávateľ je oprávnený vypovedať túto zmluvu v skrátenej výpovednej lehote podľa bodu 5. Čl. VI. tejto zmluvy.
4. Odmena dodávateľa za poskytnuté služby sa uhrádza mesačne na základe faktúry vystavenej dodávateľom prevodom na účet dodávateľa alebo v hotovosti na základe vydania príjmového pokladničného dokladu.
5. V prípade, že služby poskytnuté dodávateľom budú v rozpore so všeobecne záväznými právnymi predpismi alebo s dohodou zmluvných strán obsahové či formálne nedostatky, má klient nárok na bezplatné odstránenie zistených nedostatkov. 
6. Obe zmluvné strany sa zaväzujú zachovávať mlčanlivosť o všetkých skutočnostiach, ktorých zverejnenie by mohlo byť spôsobilé poškodiť obchodné záujmy druhej zmluvnej strany.

Čl. VI
Platnosť zmluvy

1. Zmluva nadobúda platnosť a účinnosť dňom jej podpísania oboma zmluvnými stranami.
2. Zmluva sa uzatvára na dobu neurčitú.
3. Zmluvný vzťah založený touto zmluvou možno zrušiť dohodou zmluvných strán alebo výpoveďou.
4. Klient môže vypovedať túto zmluvu bez uvedenia dôvodu s výpovednou lehotou 30 dní, ktorá začína plynúť prvým dňom nasledujúcim po kalendárnom mesiaci, v ktorom bola doručená písomná výpoveď.
5. Dodávateľ môže vypovedať túto zmluvu bez uvedenia dôvodu s výpovednou lehotou 30 dní, ktorá začína plynúť prvým dňom nasledujúcim po kalendárnom mesiaci, v ktorom bola doručená písomná výpoveď. Z dôvodov stanovených v  bodoch 3 a 4 Čl. V. tejto zmluvy je dodávateľ oprávnený vypovedať túto zmluvu s výpovednou lehotou sedem dní, ktorá začína plynúť doručením písomnej výpovede.

Čl. VII
Zodpovednosť za škodu

1. Dodávateľ zodpovedá klientovi za škodu na veciach preukázateľne prevzatých od klienta.
2. Dodávateľ zodpovedá za škodu spôsobenú klientovi porušením svojich povinností podľa tejto zmluvy.
3. Za správnosť a úplnosť všetkých podkladov predložených protokolárne dodávateľovi na spracovanie zodpovedá klient.

Čl. VIII
Záverečné ustanovenia

1. Klient súhlasí so spracúvaním osobných údajov pre účely potrebné v súvislosti s plnením tejto zmluvy.
2. Všetky zmeny a doplnky k tejto zmluve sú platné len v písomnej forme s podpismi oboch zmluvných strán.
3. Táto zmluva bola uzavretá podľa slobodnej, vážnej a určitej vôle oboch účastníkov, títo ju neuzavreli v tiesni a ani za obzvlášť nevýhodných podmienok.
4. Účastníci zmluvu prečítali, porozumeli jej obsahu, túto v celom rozsahu schvaľujú a na znak súhlasu ju vlastnoručne podpisujú.
5. Táto zmluva sa vyhotovuje v dvoch exemplároch, z ktorých každá zmluvná strana obdrží po jednom.
6. Zmluva nadobúda účinnosť dňom nasledujúcim po dni jej zverejnenia na internetovej stránke obce. Platnosť nadobúda táto zmluva dňom jej podpísania oprávnenými osobami.

V Haliči,  dňa 22. 4. 2013

_____________________________  		_____________________________
podpis dodávateľa					podpis klienta